CONSILIUL LOCAL AL MUNICIPIULUI CRAIOVA



HOTĂRÂREA NR. 321
Consiliul Local al Municipiului Craiova întrunit în şedinţa ordinară din  data de 27.11.2008;


Având în vedere raportul nr.163703/2008 întocmit de Direcţia Patrimoniu prin care se propune repartizarea, către trei beneficiari ai Legii nr.341/2004 a recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, cu modificările ulteriore, în vederea închirierii, a spaţiilor   situate în municipiul Craiova, str. Madona Dudu, nr.46 şi  str. Lipscani, nr.22 şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008; 
           În conformitate cu prevederile Legii nr.341/2004 recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, cu modificările ulteriore 

   În temeiul art.36, alin.2 lit. d coroborat cu alin.6, lit. a, pct.17, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.
Se aprobă repartizarea, în vederea închirierii fără licitaţie publică, către Grecu Dan Cristian, Ghivercea Vasile şi Georgescu Macrin Oprica, a spaţiilor prevăzute în anexa care face parte integrantă din prezenta hotărâre.

Art.2. Contractele de închiriere se încheie pe o perioadă de 3 ani, cu respectarea prevederilor Hotărârii Consiliului Local al Municipiului Craiova nr.214/2007, cu obligaţia preluării debitelor restante.

Art.3. Pe data prezentei hotărâri, se revocă Hotărârea Consiliului Local al Municipiului Craiova nr.14/2008.

Art.3.
Primarul Municipiului Craiova, prin aparatul de specialitate: Serviciul Administraţie Publică Locală, Direcţia  Patrimoniu, Regia Autonomă de Administrare a Domeniului Public şi Fondului Locativ, Grecu Dan Cristian, Ghivercea Vasile şi Georgescu Macrin Oprica vor aduce la îndeplinire prevederile prezentei hotărâri.      

	PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	               Dan Iulius MAGLA 
	     Nicoleta MIULESCU



Anexa la Hotărârea nr. 321/2008
	Adresa
	Suprafaţa
	Nume

	Craiova, str. Madona Dudu, nr.46
	42,63 mp.
	Grecu Dan Cristian

	Craiova, str. Madona Dudu, nr.46
	42,45 mp.
	Ghivercea Vasile

	Craiova, str. Lipscani, nr.22
	41,39 mp.
	Georgescu Macrin Oprica


	PREŞEDINTE DE ŞEDINŢĂ,

	

	                Dan Iulius MAGLA 

